केन्द्रीय अनुसन्धान ब्युरोले आफ्नै सासुआमा सहित दुई जनालाई दिल्लीमा लगेर भारतीय दलालहरुको गिरोहलाई बेचेको आरोपमा कल्पना परियार भन्ने कल्पना लिम्बुलाई पक्राउ गरेको हो ।
सीआईबीका अनुसार आर्थिक रूपमा विपन्न नेपाली महिलाहरूलाई साउदी अरबमा घरेलु कामदारको रूपमा राम्रो तलब हुन्छ भनि आफ्नै सासु आमा र एक महिला समेतलाई नेपालबाट फरक फरक मितिमा काठमाण्डौ हुदै बसबाट भारतको नयाँ दिल्ली स्थित नेपाली तथा भारतिय दलालहरूको गिरोहलाई कल्पनाले विक्रि गरेको अनुसन्धानमा खुलेको हो ।
बिक्री गरिएका दुबैलाई बन्धक बनाई भारतको गुडगाउ स्थित अपार्टमेण्टबाट भारतको माईती ईन्डिया र भारतिय प्रहरीद्धारा मिति भदौ २१ गते उद्दार गरेको हो । दुबैजनालाई साउदी अरेवियन राजदुताबासका कर्मचारीले ३ महिना सम्म यौनशोषण तथा अमानविय ब्यवहार गर्दै बन्धक बनाएर राखेका थिए ।
पिडितहरूको बयान तथा प्रारम्भिक अनुसन्धानको क्रममा कल्पना परियार भन्ने कल्पना लिम्बु र जीत बहादुर दर्जीले दुबैलाई दिल्लीमा बेचेको खुल्न आएको हो । ब्यूरोकी प्रहरी उपरीक्षक किरण बज्राचार्यका अनुसार पीडितलाई साउदी अरबसम्म पु¥याएर पुन दिल्लीमा ल्याएर दुतावासका कर्मचारीलाई विक्रि गरिएको हो । उनका अनुसार दुबैलाई जनही एकलाखमा भारतीय दलाललाई बेचिएको थियो । ब्युरोले गिरोहमा संलग्न अन्य व्यक्तिहरूको खोजतलास जारी रहेको जनाएको छ ।